‘Farm to Plane’ บริการใหม่จาก Singapore Airlines ที่ให้คุณกินผักสดส่งตรงจากฟาร์มถึงบนเครื่อง
จะดีแค่ไหน ถ้าคุณได้หม่ำผักสดๆ ส่งตรงจากฟาร์มบนเครื่องบินแทนผักแช่แข็งที่รสชาติราวกับยางลบเมื่อต้นเดือนตุลาคมที่ผ่านมา Singapore Airlines เปิดตัวบริการอาหารคอนเซปต์ใหม่ Farm to Plane ที่ให้ผู้โดยสารลิ้มรสผักสดๆ ส่งตรงจากฟาร์มได้ในแต่ละไฟลต์ แทนที่จะหม่ำผักรสชาติจืดชืดที่ผ่านการแช่แข็ง โดยนำร่องในเส้นทางนวร์ก นิวเจอร์ซีย์ ไปยังสิงคโปร์ (Newark New Jersey – Singapore) เส้นทางการบินที่ยาวที่สุดในโลก ต้องขอบคุณความร่วมมือของสายการบินกับ AeroFarms ฟาร์มแนวตั้งซึ่งอยู่ใกล้สนามบินนวร์กเพียง 5 ไมล์เท่านั้น ทำให้สามารถบริการสลัดผักสดๆ และผลไม้สดอร่อยๆ ได้แอนโทนี แมคนีล ผู้อำนวยการฝ่ายอาหารและเครื่องดื่มของ Singapore Airlines กล่าวว่า ลองนึกภาพคุณอยู่บนเครื่องบินและเพลิดเพลินกับสลัดผักสดๆ แสนอร่อยที่ส่งตรงจากพื้นที่แทนการกินที่ส่งมาจากระยะทางหลายพันไมล์AeroFarms เป็นสวนแนวตั้งในร่มซึ่งใช้พื้นที่ของอดีตโรงถลุงเหล็กราว 390 เอเคอร์เป็นที่ทำการ ผักและผลไม้ของที่นี่ถูกปลูกแบบไม่ใช้ดิน แต่ใช้ถาดที่ออกแบบพิเศษในการพยุงต้นพืช ซึ่งวิธีการนี้ทำให้พืชผลโตเร็ว ทั้งยังใช้น้ำน้อยกว่า 95% ที่สำคัญคือเลี้ยงในระบบปิด ไม่ใช้ยาฆ่าแมลงใดๆ ทั้งนั้น ผู้บริโภคจึงมั่นใจได้ในเรื่องความปลอดภัยอย่างไรผักสดๆ ก็ย่อมอร่อยกว่าผักแช่แข็งอยู่แล้ว จริงไหมภาพ: Courtesy of AeroFarmsพิสูจน์อักษร: ภาสิณี เพิ่มพันธุ์พงศ์ อ้างอิง:
Singapore Airlines เปิดตัวบริการอาหารคอนเซปต์ใหม่ Farm to Plane ที่ให้ผู้โดยสารลิ้มรสผักสดๆ ส่งตรงจากฟาร์มได้ในแต่ละไฟลต์